Järgnev saade on valminud tänu J.Meyeri teenistuspartnerite toele
Igapäevaelu vastused Joyce Meyer'ilt
Tegelikult pole vahet, kes sa oled, kust sa tuled või milline su taust on -
meil kõigil on midagi ühist.
Meil kõigil on küsimusi
ja Jumala Sõnas peituvad kõik vastused, mida vajame.
Seetõttu tahan jagada sinuga, mida mina olen õppinud,
et võiksid rakendada seda ka oma ellu.
Igapäevaelu vastused Joyce Meyer'ilt peagi tulekul!
Võtame su küsimused
ja leiame neile Jumala Sõna põhjal vastused,
et võiksid täie julgusega minna vastu igapäeva väljakutsetele.
Nii et, liitu meie vestlustega!
Igapäevaelu vastused Joyce Meyer'ilt
IGAPÄEVAELU RÕÕMUD
Psalmid 37:1
"Ära ärritu..."
On meil siin täna ärritujaid?
"Ära ärritu kurjadest;
ära kadesta neid, kes teevad ülekohut,
ehk siis seda, mis pole õige Jumala silmis,
sest need niidetakse peagi nagu hein ja nad närtsivad nagu haljas rohi!"
Ehk siis, me ei pea muretsema kõige pärast, mis me ümber toimub.
Jah, me saame paluda selle pärast ja teha midagi, kui Jumal seda palub,
kuid nende pärast muretsemisest pole vähimatki tolku.
Jumalal on endiselt kontroll kõige üle
ja mitte keegi ei saa peatada Tema jumalikku plaani.
Jumal kannab hoolt me eest seni,
kuni me teeme seda, mida salm 3 ütleb.
"Looda Issanda peale ja tee head."
Kaks asja - looda Issanda peale ja tee head!
See on minu meelest väga oluline sõnum
ja ma olin aastaid tagasi nii elevil,
kui Jumal näitas mulle, et Tema usaldamine on üks asi,
aga samas me oleme ka Tema partnerid ehk kaastöölised.
Nii et, Tema usaldamine ei tähenda vaid passiivset istumist
ja mitte millegi tegemist.
See ei tähenda ka ise asjade välja mõtlemist
ja siis nende tegemist...
Aamen!
Võtame seda kõlanud pauku kui Jumala aplausi taevast, OK?
Me ei taha ka ise midagi välja mõelda ja seda siis teha,
vaid Jumala usaldamine tähendab öelda:
"Jumal, näita mulle, mida Sa tahad, et ma teeksin
ja ma teen seda."
Oma läbimurret oodates võid sageli leida,
et Jumal kasutab sind kellegi teise ellu läbimurde toomiseks.
Ma ütlen seda veelkord.
Oma läbimurret oodates -
oodates, et Jumal teeks midagi, mida sa ise ei saa ega suuda,
tahab Jumal kasutada sind,
et tuua läbimurre hoopis kellegi teise ellu,
kes ei saa ise midagi teha.
Olen alati olnud hämmingus olukordadest,
kus ma ei saa midagi iseenda heaks teha,
kuid samas Jumal võiab mind selliselt, et saan minna ja aidata kedagi teist.
Ja ma mõtlen: "Aga Jumal, kui ma saan aidata teisi,
miks ma siis iseennast aidata ei saa?"
Aga seetõttu, et see pole Jumala plaan.
Ta tahab, et me sirutuksime välja.
See on nii võimas, kui kasvaksime Jumalas nii kaugele,
et pööraksime oma pilgu iseenda pealt,
keskendumata vaid iseendale
ja otsiks teadlikult kedagi, kellele õnnistuseks olla.
Kui sul on mõni probleem,
võin anda sulle 100%-garantiiga nõu läbimurde saavutamiseks -
usalda Jumalat ja tee head!
Usalda Jumalat ja tee head!
Mul tekkis idee luua need rohupurgid, sest mulle meeldivad nähtavad asjad.
On ilmselge, et Jumala Sõna on ravimiks me hingele.
Me teame, kuidas võtta rohtu oma füüsilise ihu heaks,
kuid me peame nägema, kui võimas on ka Jumala Sõna.
Ära loe lihtsalt üht Piibli peatükki päevas,
et täita oma kohust ja saada linnukene kirja.
Lähene Jumala Sõnale sellisena nagu see tõeliselt on.
Tegu on Jeesusega.
Tegu on Jumala tahtega
ja juhistega suurepäraseks eluks.
Sul pole mõtet seda isegi lugeda,
kui sa ei kavatse teha nii nagu seal kirjas.
Kui aga tahad näha muutust oma elus
ja tahad seda kohe ikka tõsiselt,
siis see võib tähendada, et pead muutma midagi iseendas.
Jah, see on ka OK kogeda imet, mis muudaks me elu,
aga mis siis, kui Jumal ütleb:
"Kuidas oleks, kui ma muudaks esmalt sind?"
Sest paljud me probleemid on tegelikult me endi süü.
Teadsid sa seda?
Ma palvetasin eile õhtul haigete eest. Nende eest, kelle ihus oli valusid.
Inimeste eest, kel oli füüsilisi probleeme.
85% inimestest tõusid selleks palveks püsti.
On ilmselge, et see pole Jumala tahe, et nii suur hulk usklikke on haiged.
Me vajame energiat!
Aamen?
Peame hommikul ärgates tundma end hästi,
olles voodist tõustes otsusekindlad,
et me ei lase Saatanal endast üle sõita
ja et Jumal saab kasutama meid kellegi teise aitamiseks.
Nii et, kui me palvetame, me usaldame Jumalat.
Seejärel aga küsisin,
kui paljud teavad, et nad ei kanna enda eest head hoolt?
Vähemalt 70% sellest 85%'st tõstis oma käe.
Jah, Jumal on imesid tegev Jumal,
kuid me ei saa loota ainuüksi Tema peale,
vaid me peame ka oma osa tegema.
Seetõttu usun ja ütlen täie siirusega,
et olen tõeliselt mures selle pärast, et inimesed ei kanna hoolt enda eest.
Kas suure hulga raha kokku ajamine on tõesti väärt iseenda hävitamist?
Või poole ööni üleval passimine ja mingi tobeda telesaate vahtimine?
Mäletan, kuidas mina ja Dave olime aastaid tagasi poole ööni üleval,
vaadates mingit imelikku dinosauruste filmi nimega "Beebi".
Film rääkiski ühest dinosauruse beebist,
kes oli kui papist välja lõigatud.
Ja me vahtisime seda!
Mul pole midagi heade saadete vaatamise vastu,
kuid mis ma öelda tahan, on see,
et me ei peaks ohverdama oma und nende nimel!
Tore, et nii vaimustunud olete!
Et siis, hea tervis pole mu tänane teema,
kuid me ei saa lihtsalt loota Jumala peale,
vaid me peame ka küsima:
"Jumal, kas ma peaksin muutma midagi,
et teha Sinuga koostööd?"
Nii et, usalda Jumalat ja tee head!
Nagu öeldud - Jumala Sõna on ravim,
mis on kasutatav samamoodi, kui aspiriini võtmine peavalu korral.
Kui minus on kadedust, ahnust või viha,
võin ma pöörduda Jumala Sõna poole ja võtta rohtu selle vastu.
Kui ma olen pahane kellegi peale
ja ma tean, et see on vale ning ma tahan sellest lahti saada,
siis vahel ei saa sellest ilma lahti, kui peab "rohtu" võtma.
Nii saan võtta Piiblist lahti mitu erinevat kirjakohta,
mis räägivad vihast
ning see Jumala Sõna rahustab mind täiega maha.
Aamen?
Meil on siin kaks ravimit, mis mõjuvad kõigele.
Esimene on Jumala usaldamine.
Ükskõik, milline su probleem ka poleks,
su vastus peitub Jumala usaldamises.
Kui muretsed oma laste pärast, usalda Jumalat.
Kui muretsed oma rahaasjade pärast, usalda Jumalat.
Ja tee ka head!
Maksa kümnist ja anna.
"No ega ma sellest rääkida tahtnud! Tahan lihtsalt oma ime kätte saada!
Ma vajan üht finantsimet!"
Kui vajad läbimurret oma finantsides ja küsid Jumalalt, mida teha saaksid,
siis Ta ütleb: "Külva see kõrvalepandud summa!"
Ja sa kehitad õlgu.
Hea küll, ma ei hakka hetkel raha andmisest rääkima,
sest see muudab rahva alati rahutuks.
Kuid tead mis?
Andmine on üks parimaid asju, mida enda heaks teha saame!
See on parim asi, mida enda heaks teha saad!
Jumal ei püüa sult' kunagi midagi ära võtta,
vaid Ta tahab asetada sind olukorda, kus anda sulle veelgi lisaks.
Nii et, pean usaldama Jumalat ja tegema head.
Pole ühtki probleemi,
mida Jumala usaldamine ei suudaks lahendada.
Ja kui lisada sellele veel ka hea tegemine,
on sul üks võrratu pakett koos.
Kõigi nende jaoks, kes pole sellest varem kuulnud -
see esimene purk on siis usaldamise ravim,
mis on antud välja dr. Jeesuse poolt
ja mis sobib kellele iganes.
Seda võib võtta nii palju, kui tarvis ja nii kaua, kui tarvis
ning seda jagub lõputult.
Sa ei pea lisa saamiseks arstile isegi helistama,
sest seda jagub lõputult.
Küll aga pean hoiatama sind kõrvalnähtude suhtes.
Nendeks on: rõõm, rahu,
stabiilsus, kindlus ja üleüldine hea tervis.
Ja olles usaldamise rohu sisse võtnud, võta korralik doos ka hea tegemist.
Siin need on - tee head!
Dr. Jeesus andnud välja kellele iganes ja võtta võib, kui palju iganes tarvis.
Kõrvalnähud: erakordne rõõm ja tasu taevas.
Enne, kui saad usaldada Jumalat, pead veel midagi tegema
ja selleks on oma muredest loobumine.
Sest muretsemine ja usaldus ei saa käia käsikäes.
Need tühistavad üksteise mõju.
Oled sa püüdnud usaldada Jumalat samal ajal, kui ise muretsed?
Ma küll olen.
Dave aga lausa elab piiblisalmi põhjal: "Heitke kõik oma koormad!"
Tema jaoks taandub kõik oma koormate ära heitmisele.
Ta ei õppinud seda üle öö,
vaid tänu erinevatele olukordadele, millest läbi mindud,
kus ta lõpuks mõistis,
et muretsemine ei lahenda nagunii midagi.
Kas keegi teist on eales leidnud mõne lahenduse
tänu muretsemisele?
Kui mul vaid oleks mõni võluretsept, mida jagada
ja mis lahendaks te muretsemise probleemi.
Samas usun,
et me ei lõpeta kunagi muretsemist enne, kui mõistame,
et me pole ise piisavalt targad, et lahendada oma probleeme.
Ja kui väga me ka ei muretseks,
mis tähendab oma murede edasi-tagasi ketramist oma peas,
siis see sellegipoolest ei lahenda me probleeme.
"Aga ma ei saa sinna midagi parata, et selline muretseja olen!"
Ära ütle, et sa ei saa parata,
vaid ütle, et Jumala abiga suudad kõike,
mida Ta tahab, et sa teeksid.
Kui Jumal ütleb, et me ei peaks muretsema,
siis järelikult peab leiduma ka moodus elada ilma muretsemata.
Osa vanemaid arvab,
et see on nende kohus muretseda oma laste pärast.
Sa lausa ei pea end heaks vanemaks, kui ei muretse oma laste pärast.
Kui sa aga kulutaks kogu oma muretsemise aja
Jumala usaldamise peale,
kannaks Ta hoolt su laste eest.
Meil on 4 täiskasvanud last ja 11 lapselast.
Ma ka muretsesin oma laste pärast,
arvates, et osa neist ei lahkugi kunagi kodust.
Ja kui nad siis lahkusid,
ei teadnud ma, kuidas nad hakkama saavad,
sest arvasin, et nad ei oska enda eest hoolt kanda.
Tagasi vaadates on see aga tõeliselt koomiline,
sest ma näen, kuidas Jumal töötas kõik need asjad,
mida mina probleemiks pidasin, kenasti välja.
Kõik me lapsed ja lapselapsed teenivad täna Jumalat.
5 mu lastelastest on meiega siin konverentsil kaasas.
Nii et, igakord, kui sul on kiusatus muretseda,
ava oma suu...
Ütle: "Ava oma suu!"
Ava oma suu ja ütle: "Jumal, ma usaldan Sind.
Ma usaldan Sind.
Näita, mida ma saaksin teha, et olla õnnistuseks kellelegi teisele."
Parim viis, kuidas hoida oma mõtted eemal oma probleemidest,
on leida keegi, kellele saaksid õnnistuseks olla.
Teile täna siin jutlustades ei muretse ma millegi pärast,
sest mul on palju parematki teha.
Püüan õpetada teisi, kuidas mitte muretseda.
"Heitke kõik oma mure tema peale, sest tema peab hoolt teie eest!"
1 Peetruse 5:6-7 ütleb:
"Alanduge siis Jumala võimsa käe alla,
et tema teid ülendaks õigel ajal;
heitke kõik oma mure tema peale."
Ehk siis, viis, kuidas alanduda Jumala ees,
on öelda: "Ma ei kavatse muretse,
sest mida iganes ma ka ei teeks, see ei lahenda mu probleeme.
Nii heidan ma muretsemise asemel oma mured hoopis Tema peale."
Aamen?
Kuid kas Jumalat saab ikka päriselt usaldada?
Osad teist hõiskavad: "Jaaaaaaaa!"
See on muidugi väga vaimulik vastus, mida anda.
Kuid tegelikkuses on meil kõigil aegu, kus me mõtleme,
kas Jumal ikka teeb, mida on tõotanud?
Kas ma ikka tõesti saan Teda usaldada
või vajaksin ma ka varuplaani?
Kas keegi teab, mida ma varuplaani all silmas pean?
Või kui Jumal ei tegutse piisavalt kiiresti,
siis kui kaua ma olen valmis ootama?
See on ka me probleem, et me palume Jumalalt abi,
kuid kahe nädala möödudes haarame taas ohjad enda kätte.
Ja nii kogu elu -
anname oma koormad ära ja võtame siis tagasi,
anname ära ja võtame tagasi.
Palume, et Jumal päästaks me lähedased,
kuid järgmine nädal püüame leida nutikaid viise,
kuidas neid ise päästa.
Kas Jumalat ikka saab usaldada?
Mul on sulle selles osas hea vastus.
Ma vähemalt ise arvan, et see on hea.
Vastus küsimusele, kas Jumalat saab usaldada,
peitub selles,
kas tahad saada Temalt seda, mida sina tahad
või seda, mida Tema tahab.
Jaa, see võtab pisut aega, et see kohale jõuaks.
Las ma öelda seda veelkord.
Vastus küsimusele, kas Jumalat saab usaldada,
peitub selles,
kas tahme saada Temalt seda, mida meie tahame,
või seda, mida Tema tahab anda oma täiuslikus tahtes ja täiuslikul ajal
ning oma täiuslikul moel.
Me oleme väga aldid ütlema Jumalale, mida meie tahame.
Selles pole ühtpidi midagi halba,
sest ütle ju Piibelgi, et teil pole, kuna te ei palu.
"Paluge, mida te vajate ja soovite!"
Kuid mu elus on olnud aegu,
kus see, mida arvasin tahtvat, polnud tegelikult see, mida tahtsin.
Olin küll algul Jumala peale pahane,
kuna Ta ei andnud mulle, mida ma tahtsin,
kuid ma olin hiljem tänulik selle eest, et Ta ei andnud mulle, mida tahtsin.
Nii et, sa võid küll usaldada Jumalat,
kui usud Tema täiuslikku tahtesse sinu elu suhtes, öeldes:
"Jumal, kui see on sama, mida ma tahan,
siis juhhhuuuuu - olen õnnega koos!
Aga kui ka mitte,
tahan siiski rohkem seda, mida Sina tahad
ja mitte seda, mida mina tahan."
Ehk siis, kui väga sa ka midagi ei tahaks,
oled sa valmis ütlema:
"Jumal, kui minu tahe pole Sinu tahe, siis palun ära anna seda mulle!"
Ma õpetan teile uue viisi, kuidas paluda.
"Jumal, kui see, mida palun, pole Sinu tahe..."
Piiblis on paljud asjad Jumala tahte kohta ka juba kirjas,
nii et sa ei pea paluma:
"Jumal, kui see on Su tahe päästa mu laps."
Me juba teame, et see on Jumala tahe.
Kuid samas on palju asju, millest Piibel väga selgelt ei räägi.
Nii näiteks võid sa paluda edutamise pärast oma töökohas,
kuid see ei pruugi üldse olla see, mida Jumal sulle soovib.
"No aga miks Ta ei peaks soovima?"
Ma ei tea! Ega ma Jumal ole!
Nagu ka eile ütlesin -
on palju saladusi ja asju, mida me ei mõista.
Nii võib küsida,
miks peaks Jumal laskma edutada kedagi, kes pole isegi usklik
ja ootama siis, et oleksid rõõmus selle üle?
Just! Ja siis ootama, et oleksid veel rõõmus selle üle
ja sooviksid neile õnne, tehes seda täie siirusega.
"Et siis nagu päriselt või, Jumal? Kelle poolt Sa üldse oled?"
Mu abikaasale pakuti aastaid tagasi ametikõrgendust
ja ta loobus sellest.
Ma mõtlesin, et ta on hulluks läinud.
"Mispärast sa sellest loobusid?
Kas sa siis ei taha ametikõrgendust?"
Ja ma muidugi ei öelnud järgnevat välja,
kuid ma mõtlesin:
"Kas sa siis ei taha olla tähtsam kui teised?"
"Kas sa siis ei taha mingit tiitlit?"
Ta ütles: "Ma olen näinud neid vendi samal ametikohal,
kes ei teeni sugugi palju rohkem, kuid on pidevalt kodust ära.
Kõik, mis neil on, on vaid rohkem vastutust
ja ma ei taha seda!"
Dave ei tahtnud seda.
See on hea, et ta seda vastu ei võtnud,
sest Jumalal oli ta jaoks palju parem plaan
ja see on miski, mida me siin praegu teeme.
See, et Jumal ei anna sulle seda, mida tahad ja millal tahad...
Me peame usaldama Jumalat igal sammul.
Osad teist on praegu olukorras, kus te ei saa mitte millestki aru.
Te lihtsalt ei saa aru, mis toimub.
Kuid ma olen alati öelnud:
"Me elame elu suunaga ettepoole, kuid mõistame seda alati tagantjärgi."
Aamen?
Kui Jumal meid teenistusse kutsus ja mind õpetama kutsus,
loobusin ma oma täisajaga tööst,
et mul oleks aega uurida ja õppida Piiblit.
Meie arvete summad ületasid me sissetulekuid
ja ma olin kabuhirmus.
Üks väike deemon kisendas pidevalt mu õla peal:
"Mida sa küll ometi tegid!"
Me vajasime igakuiselt imet, et saada oma arved makstud.
Mina aga olin nii kindel, et kuna olin toonud selle suure ohvri,
siis imelised ja üleloomulikud asjad saavad sündima me finantsidega.
Sest kui ikka mina toon sellise ohvri
ja olen ikka nii hea ja tubli,
siis Jumal saab tegema imesid.
Tehes midagi õigesti ja seda vahel ka ohvreid tuues,
on ikka väga raske, kui tundub, et Jumal ei tee omalt poolt midagi.
Me vajasime kuus aastat - mitte kuus nädalat või kuus kuud,
aga me vajasime kuus aastat imet, et maksta oma arveid.
Ma ostsin oma lastele riideid garaaži-müükidelt.
Uurisin Jumala Sõna, juhtisin kodust piibliringi
ja õpetasin inimestele,
kuidas Jumal neid rahaliselt õnnistada tahab.
Ise samal ajal kümnist makstes, andes ja teenides.
Aasta aasta järel.
Ma ei saanud sellest aru! Ma lihtsalt ei saanud sellest aru.
Ja ma usun, et osad teist on praegu just täpselt samas olukorras.
Osa teist on andnud rohkem kui eales varem
ja samas tundub, et teil on vähem kui eales varem.
Kuid ära taandu oma pühendumisest!
See on just see, mida Saatan tahab, et teeksid.
Vahel tuleb teha õiget asja ikka väga pikka aega,
enne, kui hakkad nägema õigeid tulemusi.
"Aga ma ei saa aru!"
Ma ka ei saanud aru, miks Jumalal nii kaua läks,
enne, kui Ta meile finantsilise läbimurde tõi.
Küll aga tean seda täna.
Tookord ma seda ei mõistnud, kuid täna mõistan.
Jumal õpetas mulle,
kuidas usaldada Teda kõige väiksemaski asjas, mida vajasin.
Tookord ma aga ei teadnud seda.
Täna on kõik nii rõõmsad, kui ütlen,
et olen tele kaudu nähtav 2/3 maailmast.
Kuid on teil ka aimu, palju see kõik maksab?
Nad ei ütle:
"Oi, te olete nii kena inimene, anname teile selle eetriaja tasuta!"
Nii et, Jumal õpetas mind nende 6 aasta jooksul,
kuidas tulla toime praeguste aastatega.
Jah, sa ei pruugi teada,
mis Jumalal on su tuleviku jaoks varuks,
kuid üks on kindel - see, millest oled praegu läbi minemas,
annab sulle kogemuse selle jaoks, mis sind tulevikus ees ootab.
Aamen?
Mul on täna nii hea meel,
et ma tookord püssi põõsasse ei visanud,
öeldes: "See pole aus ega õiglane!
Lähen ikka tagasi tööle ja hangin endale normaalse töökoha.
Ja kui mul siis pole aega uurida Piiblit,
siis ma ka ei tee seda."
Ma vajasin neid aastaid, et õppida, õppida, õppida
ja rakendada Jumala Sõna oma ellu väga praktilisel moel.
Sellest pole palju kasu,
kui tead midagi vaid teadmiste tasandil.
Sul peab olema ka kogemus sellest.
Jeesus otsib kogemustega töötegijaid.
Me vajame kogemusi.
Me peame kogema Jumala ustavust.
Me peame kogema, et Jumal varustab meid üleloomulikult.
Üks kallemaid asju mu elus on vaadata tagasi teatud asjadele,
mida Jumal me heaks nende kuue aasta jooksul tegi.
Need olid nii imelised ja nii armsad.
Ma ei saanud küll alati kõike, mida tahtsin,
kuid ma sain alati kõik, mida vajasin.
Jumal on ustav.
Ta on ustav.
Tema usaldamine küll ka sageli venitab meid,
mistõttu küsisin ka eile õhtul, kas teil on venitusarme?
On su elus märke sellest, kus pidid venitama ja pingutama,
et hoida kinni Jumalast?
See teeb meile head.
Sa ei saa usaldada Jumalat enne, kui pole usus välja astunud
ning kogenud midagi Jumalaga.
Mis iganes probleem sul ka poleks, vastus on alati üks -
usalda Jumalat ja jätka hea tegemist.
Jumala usaldamine toob ka lahendused su olukordadele
ja Ta tegutseb su heaks juba praegu.
Täna pakume sulle 10-tunnist õppematerjali
Jumala loomuse kohta.
Mida enam sa Jumalat ja Tema loomust tunned,
seda enam sa ka mõistad, kui lihtne on Teda usaldada.
Ühtlasi hakkab Ta sulle üha enam ja enam meeldima,
mis on lahe!
Need on väga head CD'd, mis võivad muuta su elu,
nii et telli kindlasti nii endale kui ka sõbrale,
sest Jumala Sõna on alati väga hea kingitus.
Kena päeva jätku sulle!
Me elame tohutult suures maailmas,
kus vaid vähesed on kogenud seda, mida tal meile pakkuda on.
Sama puudutab ka Jumala loomust.
Selleks, et tunda tõeliselt Jumalat ja Tema poolt pakutavat,
peame tundma Tema loomust.
Seetõttu pakumegi sulle õpetust Jumala loomuse kohta 10'l CD'l.
Tellimisinfo on nähtav ekraanil.
Kõik saab alguse Jumala loomuse tundmisest.
Ilusat päeva sulle
veel enne, kui see alatagi jõuab!
Joyce'i päevasõnad tema kodulehelt
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust ja külasta meie kodulehekülge.
Jaga oma palvesoove ja tutvu me materjalidega.
Vaata ka Joyce'i kõnelemisgraafikuid ning hakka meie partneriks,
jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele.